Diari Oficial de la Generalitat Valenciana


Sumari del DOGV 9204, del 28-10-2021 (2021/10624)

Informació pública de la modificació del traçat de la línia elèctrica amb declaració d'utilitat pública subjecta a avaluació ambiental, titularitat d'I-De Redes Eléctricas Inteligentes, SAU, en els termes municipals de Nules i de la Vall d'Uixó. Expedient ATLINE/2019/86/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10074


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la modificació del traçat de la línia elèctrica amb declaració d'utilitat pública subjecta a avaluació ambiental, titularitat d'I-De Redes Eléctricas Inteligentes, SAU, en els termes municipals de Nules i de la Vall d'Uixó. Expedient ATLINE/2019/86/12. [2021/10207]  
Als efectes establits en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, en l'article 36 de la Llei 21/2013, de 9 de desembre, d'avaluació ambiental, en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, en el Decret 32/2006, de 10 de març, pel qual es modifica el Decret 162/1990 i en l'annex II de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es va sotmetre a informació pública la sol·licitud d'autorització administrativa i declaració en concret d'utilitat pública amb impacte ambiental, en el BOP el 9 de gener de 2020, en el DOGV el 2 de març de 2020, en el tauler d'anuncis de l'Ajuntament de la Vall d'Uixó el 17 de gener de 2020, en el tauler d'anuncis de l'ajuntament de Nules el 9 de gener de 2020 i en el periòdic Mediterráneo el 5 de març de 2020.  
  
Amb motiu de no interferir en el vial a construir d'accés al polígon industrial «Cerámicas y Fritas» de Nules, s'aporta per part del titular en data 30 d'abril de 2021 un annex al projecte amb modificació del traçat inicial, sent aquest incomplet i esmenat en data 19 d'agost de 2021, el qual implique:  
- Desafectació de la finca CS-NUL-31.  
- Modificació de les servituds de vol de les finques CS-NUL-30, CS-NUL-32, CS-NUL-33 i CS-NUL-34.  
  
Aquesta modificació del projecte no implica canvis en la tipologia de suports projectats inicialment, ni es generen noves parcel·les afectades, però sí que es modifiquen les servituds de vol en variar el traçat de la línia aèria projectada inicialment, per tant se sotmet a informació pública exclusivament la relació de béns i drets afectats amb diferents afeccions per la modificació de la instal·lació elèctrica que s'indica:  
  
Peticionari: I-De Redes Eléctricas Inteligentes, SAU.  
Projecte/avantprojecte. Denominació: nova línia aèria trifàsica doble circuit 66 kV d'interconnexió entre ST Rambleta i STR Moncofa en els termes municipals de la Vall d'Uixó i Nules (Castelló).  
Emplaçament de la instal·lació: Partida Rambleta i Partida Litre del terme municipal de la Vall d'Uixó i partida Belcaire del terme municipal de Nules (Castelló).  
Pressupost: 124.099,45 euros.  
Els projectes i documents annexos seran exposats per a consulta pública en la següent adreça electrònica:   
http://www.indi.gva.es/es/web/energia/castello, en castellà   
i http://www.indi.gva.es/va/web/energia/castello en valencià,   
en l'apartat «Informació pública. Instal·lacions elèctriques», disponibles l'endemà de la publicació.  
  
Documents sotmesos a informació pública:  
- Annex al projecte amb modificació del traçat.  
- Nova separata Ajuntament de Nules.  
- Nova Separata Ministeri de Transports, Mobilitat i Agenda Urbana, Unitat de Carreteres a Castelló.  
- Nova separata Telefónica de España, SAU.  
- Relació dels béns i drets afectats.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada, en l'adreça electrònica indicada, o presencialment en el Servei Territorial d'Indústria i Energia, situat al carrer Cavallers, 8, de Castelló de la Plana, així com dirigir a aquest Servei Territorial les al·legacions que es consideren oportunes en el termini de trenta dies comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç   
http://www.gva.es/va/inicio/procedimientos'id\_proc=18723&version=amp   
o en cas de persones físiques, presentació per duplicat per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
Transcorregut aquest termini sense haver fet al·legacions, se li tindrà per conforme, i decaurà en el dret al tràmit corresponent. Això, sense perjudici de la interposició dels recursos que escaiguen contra la resolució definitiva del procediment, en els terminis legalment i reglamentàriament establits.  
  
Castelló de la Plana, 13 de setembre de 2021.- El cap del Servei Territorial d'Indústria, Energia i Mines: Gerardo Nebot García.